Document ID: /roh_data/filtered/fineweb-2-filterrobots_roh.jsonl.gz/288

Rega chatta giast da vacanzas sparì
- Venderdi, 11.8.2017, 11:59
La gievgia saira han las forzas da segirezza chattà in giast da vacanzas ch’era sparì. L’um da 25 onns era ì sin ina tura da S-chanf en direcziun Pass Chaschauna. Cura ch’el n’è betg pli turnà la saira, han ils confamigliars alarmà la polizia chantunala.
In’acziun da pliras uras da la colonna d’agid da la secziun Bernina ed ina patruglia da la polizia n’ha gì nagin success.
Il venderdi bunura èsi lura stà pussaivel da sgular cun in helicopter per tschertgar l’um. Il sparì è vegnì chattà sin in’autezza da 2’420 meters sur mar. La Rega ha sgulà a val l’um sfradentà.
RR novitads 12:00